

**Rue Belliard/Belliardstraat 99 — 1040 Bruxelles/Brussel — BELGIQUE/BELGIË**

**Tel.: +32 25469258 — E-naslov:** [**EuropeanSemester@eesc.europa.eu**](mailto:EuropeanSemester@eesc.europa.eu) **— Internet:** [**http://www.eesc.europa.eu**](http://www.eesc.europa.eu/sl)

Skupina za evropski semester

**SL**

|  |  |
| --- | --- |
|  | Bruselj, 14. decembra 2023 |

Spoštovani!

[Skupina za evropski semester](https://www.eesc.europa.eu/sl/sections-other-bodies/other/ad-hoc-group-european-semester) Evropskega ekonomsko-socialnega odbora (EESO) nadaljuje delo, ki ga je začela leta 2021[[1]](#footnote-1), tj. posvetovanje z nacionalnimi ekonomsko-socialnimi sveti, socialnimi partnerji in organizacijami civilne družbe iz držav članic EU o eni od ključnih tem evropskega semestra, in sicer je to »**Predlogi za reforme in naložbe ter njihovo izvajanje v državah članicah – kakšno je mnenje organizirane civilne družbe? (cikel evropskega semestra 2023–2024)«.** Posvetovanje bo potekalo od decembra 2023 do marca 2024 na podlagi priloženega vprašalnika in med obiski držav. Rezultat bo **priprava mnenja na lastno pobudo**, ki bo predvidoma sprejeto na plenarnem zasedanju EESO 24. in 25. aprila 2024.

Glavna tema mnenja bodo **ukrepi za reforme in naložbe v državah članicah**, zlasti ukrepi, ki izhajajo iz [specifičnih priporočil za države za leto 2023](https://commission.europa.eu/publications/2023-european-semester-country-specific-recommendations-commission-recommendations_sl), **ter njihovo izvajanje**. V njem bo EESO ocenil učinkovitost ukrepov in možnosti za njihovo boljšo usmerjenost, **boljše izvajanje in spremljanje ter vključevanje organizirane civilne družbe v postopke**. V mnenju bodo preučena tudi vprašanja, povezana s [**sedanjo reformo pravil EU o ekonomskem upravljanju**](https://economy-finance.ec.europa.eu/publications/new-economic-governance-rules-fit-future_sl), katere glavni namen je večja vzdržnost javnega dolga ob sočasnem **spodbujanju trajnostne in vključujoče rasti v vseh državah članicah z reformami in naložbami**. Poleg tega bo na podlagi prejšnjih posvetovanj preučeno stanje pri **izvajanju reform in naložb, predvidenih v nacionalnih načrtih za okrevanje in odpornost**, ki se financirajo s sredstvi [mehanizma za okrevanje in odpornost](https://commission.europa.eu/business-economy-euro/economic-recovery/recovery-and-resilience-facility_sl). EESO želi s tem mnenjem nadaljevati prizadevanja za bolj participativni evropski semester in okvir ekonomskega upravljanja, z večjo odgovornostjo na nacionalni ravni in tesnejšim sodelovanjem organizirane civilne družbe.

|  |
| --- |
| Pošiljatelji tega vabila želimo **k sodelovanju v posvetovanju povabiti predstavnike vseh področij civilne družbe v Sloveniji, ki jim je ta tema pomembna** in mednje sodite tudi vi. Poleg tega k sodelovanju vabimo tudi **ministrstvi, pristojni za evropski semester in socialni dialog ter predstavništvo Evropske komisije v Sloveniji.** Pripravili bomo okroglo mizo z okoli 30 udeleženci, razpravo pa bomo povzeli v poročilu, ki ga bomo ob spoštovanju anonimnosti govornikov predložili evropskim institucijam. **Okroga miza bo v petek, 12. januarja 2024, od 10.00 do 13.00 v veliki dvorani Državnega sveta, Šubičeva 4, 1000 Ljubljana.** Osnutek programa je v prilogi. |

Priložen je tudi osnutek s seznamom vprašanj, na podlagi katerih bo potekala razprava.

Prosimo vas, da **svojo udeležbo potrdite čim prej** (z navedbo imena, priimka ter naslova bivališčaudeleženca in organizacije, ki jo predstavlja), **najkasneje do 9. januarja 2024***,* na e-naslov: [EuropeanSemester@eesc.europa.eu](mailto:EuropeanSemester@eesc.europa.eu), in se **neposredno prijavite tudi prek obrazca za registracijo v Državnem svetu**: <https://www.ds-rs.si/sl/form/posvet-evropskega-ekon-soc-sveta>, da vam lahko v skladu s pravili Državnega sveta zagotovimo udeležbo na okrogli mizi.

S spoštovanjem,

|  |  |  |
| --- | --- | --- |
| *Jože SMOLE*  skupina delodajalcev | *Jakob Krištof POČIVAVŠEK*  skupina delojemalcev | *Branko RAVNIK*  skupina organizacij civilne družbe |

**Prilogi:** vprašanja za udeležence, program

1. Izvedena so bila že tri posvetovanja: na podlagi prvega je EESO februarja 2021 sprejel resolucijo z naslovom [*Vključevanje organizirane civilne družbe v pripravo nacionalnih načrtov za okrevanje in odpornost – kaj deluje in kaj ne?*](https://www.eesc.europa.eu/sl/documents/resolution/involvement-organised-civil-society-national-recovery-and-resilience-plans-what-works-and-what-does-not), na podlagi drugega maja 2022 resolucijo [*Vključevanje organizirane civilne družbe v nacionalne načrte za okrevanje in odpornost – kako bi ga lahko izboljšali?*](https://www.eesc.europa.eu/sl/news-media/news/resolution-involvement-organised-civil-society-national-recovery-and-resilience-plans-how-can-we-improve-it), na podlagi tretjega pa maja 2023 mnenje na lastno pobudo o [*trdni reformi evropskega semestra*](https://www.eesc.europa.eu/sl/our-work/opinions-information-reports/opinions/eescs-recommendations-solid-reform-european-semester). Poleg tega je septembra 2023 sprejel mnenje o [*novih pravilih ekonomskega upravljanja*](https://www.eesc.europa.eu/sl/our-work/opinions-information-reports/opinions/new-economic-governance-rules-fit-future) in poročilo o [*vmesni oceni mehanizma za okrevanje in odpornost.*](https://www.eesc.europa.eu/sl/our-work/opinions-information-reports/information-reports/mid-term-evaluation-rrf) [↑](#footnote-ref-1)